cyanic-selkie/wikianc huggingface dataset:
আর্য-স্বাদেশিকতাবাদ
প্রত্নতাত্ত্বিক আবিষ্কার ও সাংস্কৃতিক ধারাবাহিকতা
১৯৬০-এর দশকে সাংস্কৃতিক পরিবর্তনের প্রত্নতাত্ত্বিক ব্যাখ্যা অভিপ্রয়াণ তত্ত্ব থেকে ঘুরে যায় পরিবর্তনের অভ্যন্তরীণ কারণগুলোর দিকে। ইন্দো-আর্যদের প্রত্নতাত্ত্বিক অবশেষের অভাবের প্রেক্ষিতে জিম জি. শ্যাফার ১৯৮০-এর দশকের ও ১৯৯০-এর দশকের লেখালিখিতে হরপ্পা ও হরপ্পা-পরবর্তীকালের জনবসতিগুলোর মধ্যে এক স্থানীয় সাংস্কৃতিক ধারাবাহিকতার কথা প্রস্তাব করেন। শ্যাফারের মতে, হরপ্পার নগর সংস্কৃতির পতনের সময় বা তার পরে উত্তরপশ্চিম ভারতে আর্য অভিপ্রয়াণের কোনও প্রত্নতাত্ত্বিক ইঙ্গিত পাওয়া যায় না। পরিবর্তে শ্যাফার "স্থানীয় সাংস্কৃতিক বিকাশকে প্রতিফলনকারী সাংস্কৃতিক পরিবর্তনের এক ধারাবাহিকতা"-র পক্ষপাতী ছিলেন। শ্যাফারের মতে, ভাষাবৈজ্ঞানিক পরিবর্তনকে ভুলক্রমে জনগোষ্ঠীর অভিপ্রয়াণের কারণবশত বলে উল্লেখ করা হয়েছে। অনুরূপভাবে এরডোসিও অভিপ্রয়াণের প্রমাণাভাবের কথা উল্লেখ করেন এবং বলেন যে "ইন্দো-ইউরোপীয় ভাষাগুলো অভিপ্রয়াণের মাধ্যমে দক্ষিণ এশিয়ায় ভালোভাবে ছড়িয়ে গিয়ে থাকতে পারে", কিন্তু ঋগ্বৈদিক আর্যগণ এক শ্রেণির নির্দিষ্ট ধ্যানধারণার অনুগামী এক বিশেষ জাতি-ভাষাকেন্দ্রিক নৃগোষ্ঠী হিসেবে সম্ভবত স্থানীয় অধিবাসী ছিলেন, যাঁদের ধ্যানধারণাগুলো অনতিকালের মধ্যেই ভারতে ছড়িয়ে পড়েছিল।
১৯৯০-এর দশক থেকে মনোযোগ এক ব্যাখ্যাকারী তত্ত্ব হিসেবে আবার অভিপ্রয়াণ তত্ত্বের দিকেই ফিরে আসে। পশুচারক সমাজগুলোকে প্রত্নতাত্ত্বিক নথি থেকে শনাক্ত করা কঠিন। কারণ তারা ছোটো ছোটো গোষ্ঠীতে ভাগ হয়ে যাযাবরের মতো ঘুরে বেড়ায় এবং খুব কম চিহ্নই ফেলে যায়। ১৯৯০ সালে ডেভিড অ্যান্টনি অভিপ্রয়াণ তত্ত্বের সপক্ষে একটি গ্রন্থ প্রকাশ করেছিলেন। এছাড়া দ্য হর্স, দ্য হুইল, অ্যান্ড ল্যাংগুয়েজ (২০০৭) গ্রন্থে তিনি ইউরেশীয় স্তেপ ও মধ্য এশিয়া জুড়ে ইন্দো-ইউরোপীয় জাতিগোষ্ঠীর প্রত্নতাত্ত্বিক অবশেষের এক বিস্তারিত বিবরণ প্রদান করেন। ২০১০-এর দশকের গোড়ার দিকে বংশগতি-সংক্রান্ত গবেষণায় "বৈপ্লবিক" উন্নতির ফলে এই পরিবর্তন আবার দৃষ্টি আকর্ষণ করে। কারণ এই গবেষণার মাধ্যমে ইতিপূর্বে অপ্রাপ্তব্য তথ্যও পাওয়া সম্ভব হয়েছে এবং দেখা গিয়েছে যে প্রাগৈতিহাসিক যুগ থেকে বড়ো আকারের অভিপ্রয়াণ চলে আসছে।
বংশগতিবিদ্যা-সংক্রান্ত প্রমাণ
স্বাদেশিকতাবাদের সমর্থকেরা বংশগতিবিদ্যা-সংক্রান্ত গবেষণায় প্রাপ্ত ফলাফলগুলো নিয়ে প্রশ্ন উত্থাপন করেন। কয়েকটি পুরনো ডিএনএ-গবেষণায় ইন্দো-আর্য অভিপ্রয়াণের তত্ত্বটি নিয়ে প্রশ্ন তুলেছে। ২০১৫ সাল থেকে যদিও বংশগতিবিদ্যা গবেষণা "বৈপ্লবিক" উন্নতসাধন করেছে এবং নিশ্চিত করেছে যে স্তেপ পশুচারকেরা পশ্চিম ইউরোপ ও দক্ষিণ এশিয়ায় অভিপ্রয়াণ করেছিল  এবং "অনেক বিজ্ঞানী যাঁরা ব্রোঞ্জ যুগে ভারতে গুরুত্বপূর্ণ অভিপ্রয়াণ নিয়ে সংশয়ী বা নিরপেক্ষ অবস্থান গ্রহণ করতেন তাঁরাও মত পরিবর্তন করেন।"
সাংস্কৃতিক পরিবর্তন
ছোটো ছোটো গোষ্ঠী বৃহত্তর ক্ষেত্রে সংস্কৃতি ও ভাষার পরিবর্তন সাধন করতে পারে কিনা তা নিয়ে প্রশ্ন তুলেছিলেন স্বাদেশিকতাবাদীরা। মূলধারার গবেষকদের ব্যাখ্যা অনুযায়ী, এটি হয়েছিল অভিজাতদের আধিপত্য বিস্তার ও ভাষা স্থানান্তরণের মাধ্যমে। ছোটো ছোটো গোষ্ঠীও একটি বৃহত্তর সাংস্কৃতিক ক্ষেত্রকে পরিবর্তিত করতে পারে, যখন এক অভিজাত পুরুষ গোষ্ঠী ছোটো ছোটো স্থানীয় গোষ্ঠীর মধ্যে মিশে যায় এবং সেই সব ক্ষুদ্রতর গোষ্ঠী অভিজাত গোষ্ঠীটির ভাষা গ্রহণ করে। এই ঘটনার ফলে উত্তর ভারতে এক ভাষা স্থানান্তরণের ঘটনা ঘটেছিল। এরপর সংস্কৃতকরণের প্রক্রিয়ার মধ্য দিয়ে বৈদিক-ব্রাহ্মণ্যবাদী সংস্কৃতির প্রসারের মাধ্যমে ইন্দো-আর্য ভাষাগুলি আরও ছড়িয়ে পড়ে। এই প্রক্রিয়ায় স্থানীয় পরম্পরাগুলি ("ছোটো পরম্পরাসমূহ") ব্রাহ্মণ্যবাদী ধর্মের "মহৎ পরম্পরা"-র সঙ্গে একাত্মীভূত হয়ে যায়। এর ফলে সারা ভারতে ও ভারতের বাইরেও সংস্কৃত ধর্মগ্রন্থ ও ব্রাহ্মণ্যবাদী ধ্যানধারণাগুলি ছড়িয়ে পড়ে। এর ফলে হিন্দু সংশ্লেষণও ত্বরান্বিত হয়, যার মাধ্যমে ব্রাহ্মণ্যবাদী পরম্পরা "আচার-অনুষ্ঠান ও ধ্যানধারণার স্থানীয় জনপ্রিয় পরম্পরাগুলি"কে আত্মীভূত করেছিল।
সংস্কৃত
মূলধারার গবেষকদের মতে, দক্ষিণ এশিয়ায় সংস্কৃত ভাষার উদ্ভব ঘটেছিল খ্রিস্টীয় দ্বিতীয় সহস্রাব্দের প্রথমার্ধে ইন্দো-আর্য জাতিগোষ্ঠী কর্তৃক ইন্দো-আর্য ভাষাসমূহের প্রচলন ঘটানোর পরে। সংস্কৃত ভাষার সবচেয়ে পুরনো রূপটি হল ঋগ্বেদে প্রাপ্ত বৈদিক সংস্কৃত। ঋগ্বেদ রচিত হয়েছিল খ্রিটপূর্ব ১৫০০ থেকে খ্রিস্টপূর্ব ১২০০ অব্দের মধ্যবর্তী সময়ে।
ঘোড়া ও রথ
বেশ কয়েকটি প্রত্নতাত্ত্বিক আবিষ্কারকে খ্রিস্টপূর্ব ২০০০ অব্দের পূর্বে বৈশিষ্টসূচক ইন্দো-আর্য প্রত্নসামগ্রীর প্রমাণ হিসেবে ব্যাখ্যা করা হয়। উদাহরণের মধ্যে রয়েছে খ্রিস্টপূর্ব ২০০০ অব্দের পূর্ববর্তীকালের ঘোড়ার হাড় হিসেবে ব্যাখ্যাকৃত পশুর হাড় এবং রথ হিসেবে ব্যাখ্যাত সিনাউলি শকট-সমাধি। ঘোড়ার দেহাবশেষ ও সম্পর্কিত প্রত্নসামগ্রী পরবর্তীকালীন হরপ্পা (খ্রিস্টপূর্ব ১৯০০-১৩০০ অব্দ) প্রত্নক্ষেত্রগুলিতে পাওয়া যায়। তার থেকে এই ইঙ্গিত মেলে যে পরবর্তীকালীন হরপ্পা যুগেও ঘোড়া বিদ্যমান ছিল। তবে হরপ্পা সভ্যতায় ঘোড়া সম্ভবত কোনও গুরুত্বপূর্ণ ভূমিকা পালন করত না, যা করত বৈদিক যুগে (খ্রিস্টপূর্ব ১৫০০-৫০০ অব্দ)। দক্ষিণ এশিয়ার প্রাচীনতম অবিতর্কিত ঘোড়ার দেহাবশেষ পাওয়া যায় গান্ধার সমাধি সংস্কৃত বা সোয়াট সংস্কৃতি (আনুমানিক খ্রিস্টপূর্ব ১৪০০-৮০০ অব্দ) থেকে, যা ইন্দো-আর্যদের সঙ্গে সম্পর্কযুক্ত।
হরপ্পা প্রত্নক্ষেত্র সুরকোটাডা (খ্রিস্টপূর্ব ২৪০০-১৭০০ অব্দ) থেকে প্রাপ্ত ঘোড়ার দেহাবশেষকে এ. কে. শর্মা ইক্যুয়াস ফেরাস ক্যাবালাস (Equus ferus caballus) হিসেবে শনাক্ত করেন। যদিও মিডো (১৯৯৭) প্রমুখ প্রত্নতত্ত্ববিদ এই মতের বিরোধী। তাঁরা মনে করেন ইক্যুয়াস ফেরাস ক্যাবালাস-এর দেহাবশেষকে ইক্যুয়াস এসিনাস (গাধা) বা ইক্যুয়াস হেমিওনাস (ওনাগার) অন্যান্য ইক্যুইড প্রজাতির থেকে পৃথক করা কঠিন।
২০১৮ সালে সিনাউলিতে ব্রোঞ্জ যুগের নিরেট-চাকতির চাকাবিশিষ্ট শকট আবিষ্কৃত হয়। এগুলি আনুমানিক খ্রিস্টপূর্ব ২০০০-১৮০০ অব্দের গিরিমাটি রঙের মৃৎশিল্প সংস্কৃতির সঙ্গে সম্পর্কযুক্ত। কেউ কেউ এগুলিকে অশ্ব-কেন্দ্রিক ইন্দো-আর্য জাতিগোষ্ঠীর আবির্ভাবের পূর্ববর্তীকালের ঘোড়ায় টানা রথ হিসেবে ব্যাখ্যা করেন। পারপোলার মতে, শকটগুলি ছিল ষাঁড়ে-টানা গাড়ি এবং এগুলি ভারতীয় উপমহাদেশে ইন্দো-ইরানীয় অভিপ্রয়াণের প্রথম তরঙ্গের সঙ্গে সম্পর্ক যুক্ত। উল্লেখ্য, গিরিমাটি রঙের মৃৎশিল্প সংস্কৃতির (খ্রিস্টপূর্ব ২০০০-১৫০০ অব্দ) সঙ্গে পরবর্তীকালীন হরপ্পা সংস্কৃতি ও বিভিন্ন স্তেপ-সংস্কৃতির সাদৃশ্য লক্ষিত হয়।
সরস্বতী নদী
ঋগ্বেদে সরস্বতীকে এক মহতী নদী হিসেবে বর্ণনা করা হয়েছে। স্বাদেশিকতাবাদীরা এই বর্ণনাগুলিকে এক বাস্তব নদীর প্রেক্ষিতে গ্রহণ করেছেন এবং সরস্বতী নদীকে শনাক্ত করেছেন সিন্ধু নদের পূর্ব দিকের উপনদী ঘগ্গর-হাকরা হিসেবে। ঘগ্গর-হাকরা নদী খ্রিস্টপূর্ব ২০০০ অব্দ নাগাদ শুকিয়ে যাওয়ায়, স্বাদেশিকতাবাদীদের মতে বৈদিক জাতিগোষ্ঠী তারও আগে থেকে এই অঞ্চলে উপস্থিত ছিল।
হরপ্পা সভ্যতাকে বৈদিক সভ্যতা হিসেবে চিহ্নিতকরণ
স্বাদেশিকতাবাদীরা ভারতের এক অবিরাম সাংস্কৃতিক বিবর্তনের পক্ষে মত প্রকাশ করেন বলে হরপ্পা ও বৈদিক যুগের সভ্যতার মধ্যে পার্থক্যের বিষয়টি অস্বীকার করে সিন্ধু সভ্যতার জাতিগোষ্ঠীটিকে বৈদিক জাতিগোষ্ঠী বলে চিহ্নিত করেন। কাকের মতে, "ভারতীয় সভ্যতাকে অবশ্যই দেখতে হবে সিন্ধু-সরস্বতী পরম্পরার আদিতম পর্যায় (খ্রিস্টপূর্ব ৭০০০ বা ৮০০০ অব্দ) থেকে নিরবিচ্ছিন্নভাবে চলে আসা এক পরম্পরা হিসেবে।" এই দাবির কোনও প্রত্নতাত্ত্বিক, ভাষাবৈজ্ঞানিক ও বংশানুবিদ্যা-সম্বন্ধীয় প্রমাণ না থাকায় তা মূলধারার গবেষকেদের দ্বারা প্রত্যাখ্যাত হয়েছে।
এক পৌরাণিক কালপঞ্জিকে স্বতঃসিদ্ধ বলে গ্রহণ
"আর্য-স্বাদেশিকতাবাদ" ধারণাটি ধর্মীয় ইতিহাসের প্রথাগত হিন্দু ধারণার সঙ্গে খাপ খায়। কারণ, এই ধারণা অনুযায়ী, হিন্দুধর্মের উৎপত্তি স্মরণাতীত কালে এবং বৈদিক আর্যরা সুপ্রাচীনকাল থেকেই ভারতে বসবাস করছেন। স্বাদেশিকতাবাদীদের ধারণার মূলে রয়েছে রামায়ণ, মহাভারত ও পুরাণ সাহিত্যের কালপঞ্জি, যেখানে রাজাদের নামের তালিকা ও বংশলতিকা পাওয়া যায়। প্রাচীন ভারতের প্রথাসম্মত কালপঞ্জি গঠনে এই তালিকাই ব্যবহৃত হয়। "স্বাদেশিকতাবাদীরা" অনুসরণ করেন এক "পৌরাণিক অ্যাজেন্ডা", যাতে বলা হয় যে, এই তালিকাগুলির সময়কাল খ্রিস্টপূর্ব চতুর্থ সহস্রাব্দ পর্যন্ত। জানা যায় যে, আনুমানিক খ্রিস্টপূর্ব ৩০০ অব্দ নাগাদ পাটলিপুত্রের মৌর্য রাজসভায় উপস্থিত গ্রিক রাজদূত মেগাস্থিনিস ১৫৩ জন রাজার এক প্রথাসম্মত তালিকার কথা শুনেছিলেন। এই তালিকার রাজাদের রাজত্বকাল ৬,০৪২ বর্ষব্যাপী, যা খ্রিস্টপূর্ব ৩১০২ সালে কলিযুগের শাস্ত্রসম্মত সূচনাকালেরও পূর্ববর্তী। এই রাজতালিকার ভিত্তি সূত চারণকবি প্রথা এবং এই তালিকা যা থেকে উৎসারিত তা মুখে মুখে প্রচারিত হত এবং অবিরাম পরিমার্জিত হত।
এই তালিকাগুলির সঙ্গে জ্যোতির্বৈজ্ঞানিক ব্যাখ্যাও দেওয়া হয়ে থাকে, যার মাধ্যমে ঋগ্বেদের এক প্রাচীনতর তারিখ অনুমান করা হয়। এরই সঙ্গে ঐতিহাসিক ব্যক্তিত্ব ও ঘটনাবলির পুনঃতারিখায়নের কাজও চলে। বুদ্ধের তারিখ নির্ধারিত হয় খ্রিস্টপূর্ব ১১০০ অব্দ বা খ্রিস্টপূর্ব ১৭০০ অব্দ এবং চন্দ্রগুপ্ত মৌর্যের (আনুমানিক খ্রিস্টপূর্ব ৩০০ অব্দ) স্থলাভিষিক্ত হয় গুপ্ত রাজা চন্দ্রগুপ্ত। ভারত যুদ্ধের (কুরুক্ষেত্র যুদ্ধ) তথা কলিযুগের আরম্ভের তারিখ নির্ধারিত হয় খ্রিস্টপূর্ব ৩১৩৯-৩৮ অব্দ।
আর্য-স্বাদেশিকতাবাদী দৃশ্যকল্প
মাইকেল উইটজেল "স্বদেশীয় আর্য" দৃশ্যকল্পের তিনটি প্রধান ধরনকে চিহ্নিত করেছেন:
১. একটি "নরমপন্থী" মত, যেখানে বলা হয়েছে যে ঋগ্বৈদিক আর্যরা ভারতীয় উপমহাদেশের উত্তর-পশ্চিমাঞ্চলেরই আদি বাসিন্দা। অরবিন্দ ঘোষ ও দয়ানন্দ এই মতে বিশ্বাস করতেন।;
২. "ভারত থেকে বহির্গমন" মতে বিশ্বাসীরা মনে করেন যে, ভারতই হল প্রত্ন-ইন্দো-ইউরোপীয় স্বভূমি। এই মতবাদটি প্রথম প্রস্তাবিত হয় অষ্টাদশ শতাব্দীতে। পরবর্তীকালে হিন্দুত্ব-অনুরাগী কোয়েনরাড এস্ট (১৯৯৯) এটির পুনরুজ্জীবন ঘটান। হিন্দু জাতীয়তাবাদে শ্রীকান্ত তালাগেরি (২০০০) কর্তৃক এটি আরও জনপ্রিয়তা লাভ করে।;
৩. ভারত থেকেই বিশ্বের সকল ভাষা ও সভ্যতা উৎসারিত হয়েছে, এই মতবাদ। ডেভিড ফ্রলি প্রমুখ এই মতের প্রবক্তা।
কাজানাস একটি চতুর্থ দৃশ্যকল্পও যোগ করেছেন:
৪. খ্রিস্টপূর্ব ৪৫০০ অব্দেরও পূর্বে আর্যরা সিন্ধু উপত্যকায় প্রবেশ করে এবং হরপ্পাবাসীর সঙ্গে মিশে যায় অথবা তারাই ছিল হরপ্পার অধিবাসী।
অরবিন্দের আর্য বিশ্ববোধ
অরবিন্দের মতে, "আর্য"রা কোনও নির্দিষ্ট জাতিগোষ্ঠীর সদস্য নয়, বরং যে ব্যক্তি "আত্ম-সংস্কৃতির, অন্তর্মুখী ও বহির্মুখীর প্রথার, আদর্শবাদের, মহাপ্রাণতার একটি নির্দিষ্ট ধরন গ্রহণ করেন", তিনিই আর্য। অরবিন্দ আর্যদের শক্তিমত্তা ও চারিত্রিক দৃঢ়তার পুনরুত্থান ঘটিয়ে ভারতের শক্তি বৃদ্ধি করতে চেয়েছিলেন। ভারতে "আর্য অনুপ্রবেশকারী" ও এক কৃষ্ণাঙ্গ স্থানীয় অধিবাসীদের মধ্যে জাতিগত বিভাজনের ঐতিহাসিকতা তিনি অস্বীকার করেন। অবশ্য তিনি প্রাচীন ভারতে দুই প্রকার সংস্কৃতির কথা স্বীকার করেন। যথা: উত্তর ও মধ্য ভারত ও আফগানিস্তানের আর্য সংস্কৃতি এবং পূর্ব, দক্ষিণ ও পশ্চিম ভারতের অনার্য সংস্কৃতি। এইভাবেই তিনি ইউরোপীয় ইতিহাসবিদদের দ্বারা কথিত সাংস্কৃতিক বিভাজনের ধারণাটি গ্রহণ করেছিলেন।
"ভারত থেকে বহির্গমন" তত্ত্ব
"ভারত থেকে বহির্গমন" (ইংরেজি: Out of India theory, সংক্ষেপে: OIT) বা "ভারতীয় উরহেইমত তত্ত্ব" হল এমন একটি মতবাদ যা মনে করে, ইন্দো-ইউরোপীয় ভাষা পরিবারের উৎস উত্তর ভারত এবং সেখান থেকে অন্যান্য ইন্দো-ইউরোপীয় অঞ্চলে অনুপ্রবেশের একাধিক পর্যায়ের মাধ্যমে ছড়িয়ে পড়ে। এই তত্ত্ব অনুযায়ী, হরপ্পা সভ্যতার অধিবাসীরা ভাষাগত দিক থেকে ইন্দো-আর্য।
ঔপনিবেশিক শাসন এবং হিন্দু রাজনীতির জন্য তাৎপর্য
আর্য-স্বাদেশিকতাবাদের পক্ষে আর্য আক্রমণ তত্ত্ব হিন্দু জাতীয়তাবাদে একটি গুরুত্বপূর্ণ ভূমিকা পালন করে। ঔপনিবেশিকতার পটভূমিতে এবং ভারতে জাতি গঠনের পরবর্তী কাজকে বোঝাতে হবে।
হিন্দু পুনরুজ্জীবনবাদ এবং জাতীয়তাবাদ
মূলধারার দৃষ্টিভঙ্গির বিপরীতে, হিন্দু পুনরুজ্জীবনবাদী আন্দোলন আর্য বহিরাগমণ উৎসকে অস্বীকার করে। আর্য সমাজ (আর্যদের সমাজ) এর প্রতিষ্ঠাতা দয়ানন্দ সরস্বতী মতে বেদ হচ্ছে সমস্ত জ্ঞানের উৎস যা আর্যদের নিকট প্রকাশিত হয়েছিল। তিব্বতে প্রথম মানুষ (একজন আর্য) সৃষ্টি হয়েছিল এবং সেখানে কিছুকাল বসবাস করে আর্যরা নেমে এসে ভারতে বসতি স্থাপন করেছিল, যা আগে শূন্য ছিল।
থিওসফিক্যাল সোসাইটি মতে আর্যরা ছিল ভারতের প্রাচীন নিবাসী, কিন্তু তারা ইউরোপীয় সভ্যতার পূর্বপুরুষও ছিল। সোসাইটি ভারতের আধ্যাত্মবাদ এবং ইউরোপের বস্তুবাদের মধ্যে একটি দ্বিধাবিভক্তি দেখেছিল।
রোমিলা থাপারের মতে, সাভারকর এবং গোলওয়ালকরের নেতৃত্বে হিন্দু জাতীয়তাবাদীরা, জাতির জন্য একটি হিন্দু পরিচয় তৈরি করতে আগ্রহী, তারা মনে করে যে, আদি হিন্দুরা ছিল আর্য এবং তারা ভারতের প্রাচীন নিবাসী। ভারতের জনগণের মধ্যে আর্যদের কখনো কোনো আগ্রাসন হয়নি এবং কোনো বিরোধ ছিল না। আর্যদের ভাষা ছিল সংস্কৃত এবং পরবর্তীতে ভারত থেকে পশ্চিমে আর্য সভ্যতা ছড়িয়ে পড়ে।
উইটজেল সাভারকর এবং গোলওয়ালকরের লেখায় "স্বাদেশিক আর্য" ধারণার সন্ধান করেছেন। গোলওয়ালকার (১৯৩৯) উপমহাদেশে "আর্যদের" কোনো অভিবাসন অস্বীকার করেছিলেন, জোর দিয়েছিলেন যে সমস্ত হিন্দু সর্বদা "মাটির সন্তান"। উইটজেলের মতে এই ধারণাটি সমসাময়িক ফ্যাসিবাদের রক্ত আর মাটির কথা মনে করিয়ে দেয়। যেহেতু এই ধারণাগুলো আন্তর্জাতিকতাবাদী এবং সমাজমুখী নেহেরু-গান্ধী সরকারের দ্বারপ্রান্তে আবির্ভূত হয়েছিল, সেগুলো কয়েক দশক ধরে সুপ্ত ছিল এবং শুধুমাত্র ১৯৮০-এর দশকে তা প্রাধান্য পায়।
বার্গন্ডার একইভাবে গোলওয়ালকারকে "স্বাদেশিক আর্য" ধারণার প্রবর্তক এবং গোয়েলের ভয়েস অফ ইন্ডিয়াকে এর উল্লেখযোগ্যতার উত্থানের উপকরণ হিসেবে চিহ্নিত করেছেন:
"আর্য অভিবাসন তত্ত্ব প্রথমে হিন্দু জাতীয়তাবাদে কোনো বিশেষ যুক্তিপূর্ণ ভূমিকা পালন করেনি। [...] উদাসীনতার এই ছাপ পরিবর্তিত হয়, তবে মাধব সদাশিব গোলওয়ালকরের (১৯০৬-১৯৭৩) সাথে, যিনি ১৯৪০ সাল থেকে তার মৃত্যু পর্যন্ত চরমপন্থী আধাসামরিক সংগঠন রাষ্ট্রীয় স্বয়ংসেবক সংঘ (আরএসএস) এর নেতা ছিলেন। [...] তাদের অন্যান্য প্রকাশ্য আক্রমণাত্মক শিক্ষার বিপরীতে, হিন্দু জাতীয়তাবাদীরা আর্য অভিবাসনের প্রশ্নকে জনসাধারণের বক্তৃতার বাইরে রাখতে বা পরিবর্তন করার চেষ্টা করেনি; বরং, হিন্দুদের আদিবাসীত্বের তত্ত্বকে সর্বজনীন স্বীকৃতি অর্জনে সাহায্য করার প্রচেষ্টা করা হয়েছিল। এর জন্য প্রকাশক সীতা রাম গোয়েলের (জন্ম ১৯২১) উদ্যোগ ছিল সিদ্ধান্তমূলক। গোয়েলকে সবচেয়ে কট্টরপন্থী মনে করা যেতে পারে, কিন্তু একই সাথে হিন্দু জাতীয়তাবাদী মতাদর্শীদের মধ্যে অন্যতম বুদ্ধিজীবীও। [...] ১৯৮১ সাল থেকে গোয়েল 'ভয়েস অফ ইন্ডিয়া' নামে একটি প্রকাশনা সংস্থা চালাচ্ছেন যা ইংরেজিতে হিন্দু জাতীয়তাবাদী সাহিত্য প্রকাশ করে এমন কয়েকটির মধ্যে একটি যা একই সাথে 'বৈজ্ঞানিক' দাবি করে। যদিও কোনও অফিসিয়াল সংযোগ নেই, 'ভয়েস অফ ইন্ডিয়া'-এর বইগুলি - যা অসামান্য টাইপোগ্রাফিক মানের এবং একটি ভর্তুকি মূল্যে বিক্রি হয় - সঙ্ঘ পরিবারের নেতাদের মধ্যে বিস্তৃত। [...] ১৯৯০-এর দশকে হিন্দু জাতীয়তাবাদের ক্রমবর্ধমান রাজনৈতিক প্রভাবের ফলে আর্য অভিবাসন তত্ত্ব সংশোধন করার প্রচেষ্টাও একাডেমিক জনসাধারণের কাছে পরিচিত হয়ে ওঠে।"
বর্তমান সময়ের রাজনৈতিক তাৎপর্য
লার্স মার্টিন ফস "আর্য স্বাদেশিকতাবাদ" এর রাজনৈতিক তাৎপর্য উল্লেখ করেছেন। তিনি উল্লেখ করেন যে "আর্য স্বাদেশিকতাবাদ" হিন্দু জাতীয়তাবাদীরা তাদের মতাদর্শের একটি অংশ হিসাবে গ্রহণ করেছে, যা এটিকে একটি পণ্ডিত সমস্যা ছাড়াও একটি রাজনৈতিক বিষয় করে তোলে। আদিবাসী আর্যবাদের প্রবক্তারা অগত্যা পশ্চিমা ভারতবিদ্যার "নৈতিক অযোগ্যতার" সাথে জড়িত, যা বেশিরভাগ আদিবাসী সাহিত্যে একটি পুনরাবৃত্ত থিম। আদিবাসী সাহিত্যে এবং অর্গানাইজারের মতো হিন্দু জাতীয়তাবাদী প্রকাশনাগুলোতে একই অলঙ্কার ব্যবহার করা হচ্ছে।
অভিজিৎ রবিনুতলার মতে, ভারতে হিন্দুত্বের একচেটিয়া দাবির জন্য প্রাচীন নিবাসীদের অবস্থান অপরিহার্য: "বিজেপি হিন্দুত্ব বা "হিন্দুত্ব" সম্পর্কে পার্টির ধারণার জন্য ইন্দো-আর্যদের মৌলিক বলে মনে করে: ভারত শুধুমাত্র হিন্দুদের এবং তাদের জন্য একটি জাতি। যারা ভারতকে তাদের পবিত্র ভূমি মনে করে তারাই জাতিতে থাকবে। বিজেপির দৃষ্টিকোণ থেকে, ইন্দো-আর্য জনগণ ভারতের প্রাচীন নিবাসী ছিল এবং তাই তারাই প্রথম 'প্রকৃত হিন্দু'। তদনুসারে, এই দৃষ্টিকোণ থেকে 'ভারতীয়' পরিচয়ের একটি অপরিহার্য অংশ হল ভূমির প্রাচীন নিবাসী হওয়া।" ক্যালিফোর্নিয়ার হিন্দু পাঠ্যপুস্তক মামলার সাথে আর্য উৎস সম্পর্কে মতবিরোধের প্রতিক্রিয়া ক্যালিফোর্নিয়ার আদালতে পৌঁছেছে, যেখানে দ্য টাইমস অব ইন্ডিয়া ইতিহাসবিদ এবং ইন্ডিয়ান হিস্ট্রি কংগ্রেসের সভাপতি, দ্বিজেন্দ্র নারায়ণ ঝা সুপিরিয়রের কাছে একটি "গুরুত্বপূর্ণ হলফনামা" অনুসারে ক্যালিফোর্নিয়া আদালত: "...ভারতে আর্য উৎস বিতর্কের একটি ইঙ্গিত প্রদান করে, ... আদালতকে 'স্বাদেশিক আর্য' দাবির পক্ষে না পড়ার জন্য বলেছিল কারণ এটি 'মুসলিম ও খ্রিস্টানদের বিদেশী হিসাবে বিভ্রান্তির দিকে নিয়ে গেছে এবং ভারতীয় সংস্কৃতিতে অ-হিন্দুদের অবদান' প্রায় অস্বীকার করেছে।"
থাপারের মতে, মোদির সরকার এবং বিজেপি "পৌরাণিক কাহিনী এবং স্টেরিওটাইপগুলোকে ছড়িয়ে দিয়েছে," যেমন "আর্যদের একক অভিন্ন সংস্কৃতি, হিন্দুদের পূর্বপুরুষ, উপমহাদেশে বিরাজমান, অন্য সকলকে অন্তর্ভুক্ত করার" উপর জোর দেওয়া সত্ত্বেও ভারতে পরিযাণের জন্য পাণ্ডিত্যপূর্ণ প্রমাণ, যা "প্রাথমিক ইতিহাসের হিন্দুত্ব নির্মাণের প্রতি অশ্লীলতা।"
আরও দেখুন
ইন্দো-আর্য রাজনীতি স্বাদেশিকতাবাদী বই অন্যান্য
আরও পড়ুন
Edwin Bryant, a cultural historian, has given an overview of the various "Indigenist" positions in his PhD-thesis and two subsequent publications:
The Indigenous Aryan Debate and The Quest for the Origins of Vedic Culture are reports of his fieldwork, primarily interviews with Indian researchers, on the reception of the Indo-Aryan migration theory in India. The Indo-Aryan Controversy is a bundle of papers by various "indigenists", including Koenraad Elst, but also a paper by Michael Witzel.
Another overview has been given by Thomas Trautmann:
যোগিনী তন্ত্র
থাম্ব|250x250পিক্সেল| [[কামাখ্যা মন্দির|কামাখ্যা মন্দিরের গোড়ায় যোগিনীর ভাস্কর্য]] যোগিনী তন্ত্র ষোড়শ বা সপ্তদশ শতাব্দীতে আসামে রচিত তান্ত্রিক অনুশীলনের একটি পাঠ। এই বইটির মূল লেখক অজানা । ধর্মীয় ও দার্শনিক নীতি ছাড়াও, এই ঐক্যবদ্ধ তন্ত্রগুলিতে কিছু ঐতিহাসিক ঘটনা রয়েছে। তন্ত্র সাধনার বামচারী স্কুলের জন্য এটি একটি অত্যন্ত গুরুত্বপূর্ণ বই। উত্তর-পূর্বে যোগিনী তন্ত্র তিব্বতি বৌদ্ধধর্মের বজ্রযান তন্ত্র যোগিনী তন্ত্র থেকে আলাদা। মাতৃতন্ত্রের একটি উপশ্রেণী, বজ্রযান তন্ত্রের অনুত্তরাযোগের একটি উপ-শাখা, যাকে যোগিনী তন্ত্রও বলা হয়।
সময় এবং স্থান
যোগিনী তন্ত্র ষোড়শ শতাব্দী খ্রিস্টীয়ে রচিত হয়েছিল । এটি কোচ রাজবংশের সময়কালের যা ১৬ শতকে ছিল । কিছু ইতিহাসবিদরা এটিকে ১৭ শতকে উল্লেখ করেছেন।  ডাক্তার হরিনাথ শর্মা আসামের শক্তি সাধনা ও শাক্ত সাহিত্যের উপর তাঁর গবেষণায় চতুর্দশ শতাব্দীর কোনো এক সময়ে তন্ত্রশাস্ত্রের উল্লেখ করেছেন।
পূর্ব বিভাগ
যোগিনী তন্ত্রের পূর্বব বিভাগের প্রথম অধ্যায়ে, শিব পার্বতীকে গুরুর গুরুত্ব এবং ধর্মচর্চায় একজন গুরুর প্রয়োজন ব্যাখ্যা করে তন্ত্র শুরু করেন। দ্বিতীয় অধ্যায়ে কালী রহস্য ও মালা জপ করার পদ্ধতি বর্ণনা করা হয়েছে এবং তৃতীয় অধ্যায়ে আরও বেশ কিছু জপ ও বর্মের বর্ণনা রয়েছে। চতুর্থ এবং পঞ্চম অধ্যায়ে শতকর্ম, পুরষ্কার এবং মন্ত্রসাধনার মতো কিছু বিশেষ অনুশীলন নিয়ে আলোচনা করে। ষষ্ঠ অধ্যায়ে ঐশ্বরিক ও বীর যোগ, পঞ্চম-কারের প্রাপ্তি এবং বন্ধন থেকে মুক্তির ব্যাখ্যা করা হয়েছে। সপ্তম অধ্যায়ে তিনটি বিজ্ঞান-স্বপ্নবতী, মৃতা-সঞ্জীবনী এবং মধুমতি বর্ণনা করা হয়েছে। অষ্টম, নবম এবং দশম পাপড়ি যোগিনীর উৎপত্তি, চিৎ ও ব্রহ্মবিগ্রহ হিসাবে কালীর কাছে ব্রহ্মত্ব প্রাপ্তি এবং মহাবিশ্বের সৃষ্টির মতো বিভিন্ন বিষয় নিয়ে কাজ করে। একাদশ অধ্যায়ে কামরূপ রাজ্যের সীমানা ও মহিমা এবং নরকাসুর ও বশিষ্ঠের কাহিনী বর্ণনা করা হয়েছে। দ্বাদশ ও ত্রয়োদশ অধ্যায়ে ব্রাহ্মণের মাহাত্ম্য, সেইসাথে জপ ও দুই ধরনের কর্মের ফলদায়ক শক্তির কথা বলা হয়েছে। চতুর্দশ অধ্যায়ে সৌমরপীঠে রাজত্বকারী ইন্দ্রবংশীদের উৎপত্তি এবং পঞ্চদশ অধ্যায়ে দৈত্য কেশীর আখ্যান ও যোনি-মাহাত্ম্য বর্ণনা করা হয়েছে। ষোড়শ অধ্যায়ে তিনটি মূর্তির মধ্যে মহাদেবকে শ্রেষ্ঠ এবং কালীকে পরম সত্য হিসেবে প্রতিষ্ঠিত করে কাশীধামের মহিমা বর্ণনা করা হয়েছে। অধ্যায় ১৭, ১৮ এবং ১৯ কুমারীর চরিত্র, কুমারী পূজার আচার ও ফল, কালো চরিত্র, গঙ্গার মাহাত্ম্য এবং দেবী কালীর মাহাত্ম্য বর্ণনা করে।
উত্তর বিভাগ
দ্বিতীয় অধ্যায়ের প্রথম অধ্যায়ে কামরূপের বিভিন্ন স্থান ও মন্দিরের বর্ণনা দেওয়া হয়েছে এবং দ্বিতীয় অধ্যায়ে নির্দিষ্ট তিথি, নক্ষত্র ও বার সংক্রান্ত কর্তব্য ও নিষেধাজ্ঞার কথা বলা হয়েছে। তৃতীয় অধ্যায়ে কামরূপের উপাসনালয়ের বিস্তারিত বর্ণনা দেওয়া হয়েছে। চতুর্থ অধ্যায়ে ৭৮০টি মন্দিরের উল্লেখ রয়েছে এবং অশ্বক্রান্ত মন্দিরের মতো তীর্থস্থানের বর্ণনা দেওয়া হয়েছে। পঞ্চম ও ষষ্ঠ অধ্যায়ে মূল তীর্থস্থানের বর্ণনা ছাড়াও তীর্থযাত্রার ফল, নির্দিষ্ট তিথি ও নক্ষত্রে কী কী আচার-অনুষ্ঠান করতে হয়, দীক্ষা কী ইত্যাদির উল্লেখ রয়েছে। সপ্তম অধ্যায়ে আলোচনা করা হয়েছে। শাস্ত্রীয় রচনা এবং দেবী পূজার কিছু পদ্ধতি । নবম অধ্যায়ে বিভিন্ন বিষয় রয়েছে এবং এই মটরের শেষের দিকে রয়েছে হয়গ্রীব মাধব মন্দিরের উৎপত্তি এবং হয়গ্রীবের কৃতিত্বের বিস্তারিত বিবরণ।
৩০ নং ওয়ার্ড, কলকাতা পৌরসংস্থা
৩০ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে কাঁকুড়গাছি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
বিবরণ
৩০ নং ওয়ার্ডের সীমানা নিম্নরূপ: উত্তর দিকে সতীন সেন সরণি, উপেন্দ্রচন্দ্র বন্দ্যোপাধ্যায় রোড, ষষ্টীতলা রোড ও নারকেলডাঙা নর্থ রোড; পূর্ব দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড; দক্ষিণ দিকে ধ্যান দেবী খান্না রোড ও মতিলাল সেন লেন এবং পশ্চিম দিকে ষষ্টীতলা রোড, মতিলাল সেন রোড ও নারকেলডাঙা নর্থ রোড।
পাঞ্জাব সরকার
পাঞ্জাব সরকার দ্বারা বোঝানো হতে পারে:
শেরপুর সরকারি বালিকা উচ্চ বিদ্যালয়
শেরপুর সরকারি বালিকা উচ্চ বিদ্যালয় শেরপুর জেলার একমাত্র সরকারি বালিকা উচ্চ বিদ্যালয়। বিদ্যালয়টি ১৯৪৯ সালে প্রতিষ্ঠিত হয় এবং দেশ স্বাধীন হবার পর জাতীয়করণ করা হয়। ফলাফলের দিক দিয়ে বিদ্যালয়টি জেলার শীর্ষস্থানীয় প্রতিষ্ঠানগুলোর একটি।
হাওয়াই লিলি
হাওয়াই লিলি বা সোনাকাপী লতা (Cup of Gold Vine, Golden Chalice Vine, বা Hawaiian Lily), (বৈজ্ঞানিক নাম: Solandra maxima) হচ্ছে মেক্সিকো ও মধ্য আমেরিকার স্থানীয় বিশাল এক লতার প্রজাতি। এটির অনেক বড় হলুদ ফুল এবং উজ্জ্বল পাতা আছে।
যোহরের নামাজ
রাকাত সংখ্যা
যোহরের নামাজ চার রাকাত সুন্নত, চার রাকাত ফরজ ও এরপর দুই রাকাত সুন্নত নিয়ে গঠিত। কেউ কেউ পরে দুই রাকআত নফল নামাজ আদায় করে। ফরজ অংশ ইমামের নেতৃত্বে জামাতের সাথে আদায় করা হয়। তবে ব্যক্তি মুসাফির অবস্থায় থাকলে চার রাকাত ফরজকে সংক্ষিপ্ত করে দুই রাকাত করতে পারে ও সুন্নত আদায় না করতে পারে। শুক্রবার যোহরের পরিবর্তে জুমার নামাজ আদায় করা হয়। জুমা ও যোহরের সময় শুরু ও শেষ হওয়ার নিয়ম একই।
কার্বন-নাইট্রোজেন-অক্সিজেন চক্র
সূর্যের চেয়ে বেশি ভরের তারাদের ক্ষেত্রে কেন্দ্রীণ মিথস্ক্রিয়া যে প্রক্রিয়ায় হয়, তাকে কার্বন-কার্বন চক্র বলে।
কার্বন ১২+প্রোটন, নাইট্রোজেন ১২ + গামারশ্মি, কার্বন ১৩ + পজিট্রন + নিউট্রিনো, কার্বন ১৩ + প্রোটন, নাইট্রোজেন ১৪ + গামারশ্মি, নাইট্রোজন ১৪ + প্রোটন, অক্সিজেন ১৫ + পজিট্রন + নিউট্রিনো, নাইট্রোজেন ১৫ + পজিট্রন + নিউট্রিনো, নাইট্রোজেন ১৫ + প্রোটন, কার্বন ১২ + হিলিয়াম ৪.. এখানে, কার্বন, নাইট্রোজেন ও অক্সিজেন প্রভাবক হিসেবে কাজ করে। অর্থাৎ বিক্রিয়া চালানোর জন্য এরা অপরিহার্য, কিন্তু এরা নিজেরা বিক্রিয়ায় ব্যবহৃত হয় না। যেমন কার্বন চক্রে ১ম ধাপে৪ বিক্রিয়া শুরু করার জন্য কার্বনের কেন্ত্রীণ প্রয়োজন। আবার, শেষধাপে হিলিয়ামের সাথে এই কার্বন বেরিয়ে আসে। কাজেই মোটের উপর কার্বন পরমাণু বিক্রিয়ায় অংশ নেয় ঠিকই কিন্তু নিজেকে বিলিয়ে দেয় না। কার্বন চক্র, প্রোটন চক্রের তুলনায় জটিলতার কিন্তু মোটের উপর ৪টি প্রোটন উপর্যুক্ত নিউক্লিয়ার বিক্রিয়ায় একটি হিলিয়াম গঠিত হয়। কাজেই নক্ষত্রের মক্তির জন্য যে ফিউশন বিক্রিয়া প্রয়োজন তা দু’টি চক্রের সাহায্যে ধাপে ধাপে সম্পূন্ন করা যায়। নিম্নভর তারাদের জন্য প্রোটন চক্র কিন্তু ভারী তারাদের জন্য কার্বন চক্র।
আশরাফুল আলম
আলম (জন্মঃ ১০ মার্চ ১৯৪৭) হলেন বাংলাদেশের একজন বরেণ্য আবৃত্তিশিল্পী,স্বাধীনবাংলা বেতারকেন্দ্রের শব্দসৈনিক। লেখক ও সাংস্কৃতিক কর্মী। শব্দসৈনিক হিসেবে এদেশের স্বাধীনতা যুদ্ধ ও সংস্কৃতিতে অনন্য সাধারণ অবদানের জন্য তাকে "স্বাধীনতা পুরস্কার- ২০১৭" প্রদান করা হয় ।
পুরস্কার ও সম্মননা
শিল্প ও সংস্কৃতির মাধ্যমে মুক্তিযুদ্ধে অসাধারণ অবদানের জন্য ২০১৭ সালে দেশের “সর্বোচ্চ বেসামরিক পুরস্কার”   হিসাবে পরিচিত “স্বাধীনতা পুরস্কার” প্রদান করা হয় তাকে।
দরা পাখুই
দরা পাখুই (বৈজ্ঞানিক নাম: Burara amara(Moore)) এক প্রজাতির মাঝারী আকারের সবুজ চকচকে বর্নের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
আকার
প্রসারিত অবস্থায় দরা পাখুই এর ডানার আকার ৪০-৪৮ মিলিমিটার দৈর্ঘ্যের হয়।
বিস্তার
এই প্রজাতি ভারত এর পশ্চিমবঙ্গ, সিকিম থেকে অরুণাচল প্রদেশ, নেপাল, ভূটান এবং মায়ানমার এর বিভিন্ন অঞ্চলে দেখা যায়।
বর্গমাইল
বর্গমাইল (সংক্ষিপ্ত রূপে sq mi এবং মাঝে মাঝে mi2) ক্ষেত্রফল পরিমাপ করার ইমপেরিয়াল ও ইউএস একক যা সংবিধি মাইলের বর্গক্ষেত্র-এর সমান।
এক বর্গ মাইল সমান:
একটি বর্গ মাইল নিম্নলিখিত মেট্রিক মান পরিমাপের সমতুল্যঃ-
তথ্যসূত্র
Mil kare
আইকিউও
আইকিউও (ইংরেজি:iQOO ) হল একটি চীনা স্মার্টফোন ব্র্যান্ড এবং নির্মাতা সংস্থা। কোম্পানিটি ৩০ জানুয়ারী ২০১৯ স্মার্টফোন প্রস্তুতকারক ভিভো-এর একটি সহযোগী প্রতিষ্ঠান হিসাবে প্রতিষ্ঠিত হয়েছিল। এটি এখন ভিভো থেকে স্বাধীনভাবে কাজ করে।
ইতিহাস
পরবর্তীতে ২০২০ - ২০২১ সময়কালে আইকিউওও চীনা বাজারে ৬ টি স্মার্টফোন এবং ২০২১ সালের মে পর্যন্ত ভারতীয় বাজারে ৩টি স্মার্টফোন এনেছে।
মুং চিয়াং
মুং চিয়াং একজন মার্কিন প্রকৌশল গবেষক, শিক্ষাবিদ এবং উদ্যোক্তা। তিনি প্রিন্সটন বিশ্ববিদ্যালয় এর তড়িৎ প্রকৌশলের আর্থার লেগ্রান্ড ডটি অধ্যাপক।
জীবনী
চিয়াং স্ট্যানফোর্ড বিশ্ববিদ্যালয় থেকে ১৯৯৯ সালে তড়িৎ প্রকৌশল এবং গণিতে বিএস, তড়িৎ প্রকৌশলে ২০০০ সালে এমএস এবং ২০০৩ সালে পিএইচডি ডিগ্রি অর্জন করেন। তিনি প্রিন্সটন বিশ্ববিদ্যালয় এর তড়িৎ প্রকৌশল বিভাগে ২০০৩ সালে সহকারী অধ্যাপক হিসেবে যোগদান করেন। তিনি ২০০৮ সালে সহযোগী অধ্যাপক এবং ২০১১ সালে পূর্ণ অধ্যাপক পদে উন্নীত হন।
জ্ঞানোদয়
জ্ঞানোদয় ঊনবিংশ শতাব্দীতে বাংলা ভাষায় প্রকাশিত মাসিক কিশোর পত্রিকা। এটি বাঙালি তথা দেশীয় পরিচালিত প্রথম শিশুপাঠ্য পত্রিকা।
সোনারী বিমানবন্দর
সোনারী বিমানবন্দর হল ঝাড়খন্ডের জামশেদপুর মহানগরীর উপকন্ঠে সোনারী শহরে অবস্থিত একটি বেসরকারি বিমানবন্দর। এই বিমানবন্দরটি পরিচালনা করে ভারতীয় বিমানবন্দর কর্তৃপক্ষ। এই বিমানবন্দরের মালিকানা রয়েছে টাটার জামশেদপুর ইস্পাত কারখানার কাছে। এই বিমানবন্দর প্রধানত চার্টার বিমান  জন্যই ব্যবহৃত হয়। তবে বর্তমান কেন্দ্র সরকারের আঞ্চলিক বিমান পরিবহনের ঘোষণায় এই বিমান বন্দর স্থান পেয়েছে ভারতবর্ষের ১২৮ টি নতুন ঘোষিত বিমান পথে।   এই বিমানবন্দর থেকে কলকাতার নেতাজি সুভাষচন্দ্র বসু আন্তর্জাতিক বিমানবন্দর-এ বিমান পরিচালনার কথা বলা হয়েছে।
ফ্রান মেরিদা
ফ্রান্সিসকো মেরিদা পিরেজ (মার্চ ৪, ১৯৯০)-এ স্পেনের বার্সেলোনাতে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লিগের দল আর্সেনাল ফুটবল ক্লাবের হয়ে খেলছেন।
টেকনাল
বহিঃসংযোগ হল নর্স্ক হাইড্রোর একটি ব্র্যান্ড যা একটি নরওয়েজিয়ান ব্যবসাপ্রতিষ্ঠান ও অ্যালুমিনিয়াম নিষ্কাশন সমস্যার সমাধানে কাজ করে। হাইড্রো-র স্থাপত্য বিভাগের অংশ হিসেবে বহিঃসংযোগের কার্যক্রম ইউরোপ, লাতিন আমেরিকা, দক্ষিণ আফ্রিকাজুড়ে বিস্তৃত। প্রতিষ্ঠানটি বাণিজ্যিক, সরকারি এবং আবাসিক স্থাপনার জন্য অ্যালুমিনিয়াম সিস্টেমগুলির উন্নয়ন, উৎপাদন এবং বিপণনে যুক্ত রয়েছে।
ইতিহাস
১৯৬০ সালে, অ্যান্ড্রে বোস অ্যালুমিনিয়াম উইন্ডো সিস্টেম ডিজাইন করে আলুসুদ কোম্পানি প্রতিষ্ঠা করেছিলেন। প্রতিষ্ঠানটি ফ্রান্সের দক্ষিণ-পশ্চিমে টুলুউজ এর অ্যামিডোনিয়ার্সে অবস্থিত। তাদের উৎপাদিত পণ্যগুলোর মধ্যে অ্যালুমিনিয়াম প্রোফাইল এবং অ্যানোডাইজকৃত শীট অন্যতম। প্রতিষ্ঠানটি গ্লেজিং কোম্পানি,কামার ও তালা নির্মাণকারীদের সাথে কাজ করত। ফলে ১৯৬০ এর দশকের গোড়ার দিকে দোকানের সম্মুখপাট তৈরি-শিল্পের উন্নয়ন করে। ফ্রান্সের দক্ষিণে এই ব্যবসাটির উন্নয়ন ছিল নিরবচ্ছিন্ন। ১৯৭০ এর দশকে বহিঃসংযোগ ইন্টারন্যাশনাল প্রতিষ্ঠার মাধ্যমে বোস বিদেশেও এর কর্মকাণ্ড বিস্তার করেন। ১৯৮৬ সালের মধ্যে, বহিঃসংযোগ এক্সপোর্ট লেবানন,দক্ষিণ আফ্রিকা, আইভরি কোস্ট -এ বাণিজ্যের লাইসেন্স পায়। একইভাবে ক্যারিবিয়ান, প্রশান্ত মহাসাগরীয় এবং ভারতীয় মহাসাগর অঞ্চল, পশ্চিম আফ্রিকা, উত্তর আফ্রিকা, মধ্য আমেরিকা, দক্ষিণ আমেরিকা এবং এশিয়ায় লাইসেন্স রপ্তানি শুরু হয়।  ২০০০ সালে বাহরাইনে তাদের একটি যৌথ উদ্যোগ প্রতিষ্ঠিত হয়। নর্স্ক হাইড্রো গ্রুপ ২০০২ সালে বহিঃসংযোগকে কিনে নেয়। ২০১৩ সালে যখন হাইড্রো তার অ্যালুমিনিয়াম নিষ্কাশন কার্যক্রমের সাথে সাপা'র নিষ্কাশন কার্যক্রম একীভূত করে, তখন বহিঃসংযোগ এর যৌথ উদ্যোগের অংশে পরিণত হয়।
লোগো তৈরির ইতিহাস
বহিঃসংযোগের লোগো এর অন্যতম মূল 4114 প্রোফাইল পণ্য উপাদানকে প্রতীকী করে সৃষ্ট।
১৯৬০ সালে, প্রথম লোগোটিতে কোম্পানির নাম "আলুসুদ" দেখানো হয়েছিল। ১৯৬৬ সালে নামের A বর্ণকে শৈলীকৃত চিত্রলেখে রূপান্তর করা হয়। ১৯৭০ সালে বিদেশে সংস্থাটির শাখা অফিস খোলার সময় বহিঃসংযোগ সিস্টেমের একটি নতুন লোগো ও প্রতীক সৃষ্টির জন্য 4114 প্রোফাইলের নাম ও চিত্রলেখ প্রতিরূপ সমন্বয় করা হয়। তখন থেকে আলুসুদ বহিঃসংযোগ নামে পরিচিতি লাভ করে। ১৯৮৩ সালে ব্র্যান্ড এবং লোগো সমন্বয় করা হয়। দু'বছর পরে, একটি নতুন চিত্রলেখ তৈরি করা হয় এবং আন্তর্জাতিকভাবে এটি ব্যাপক পরিচিত পায়। বিশ্বব্যাপী পরিবর্তনরত ব্যবসায়ের প্রতিনিধিত্ব করার জন্য ১৯৯৫ সালে বহিঃসংযোগের লোগো পুনরায় নকশা করা হয়।
কর্মকাণ্ড
বহিঃসংযোগ তার পণ্য অ্যালুমিনিয়াম গ্লেজিং কোম্পানিদের মাধ্যমে বাজারজাত করে। এর বহিঃসংযোগ অ্যালুমিনিয়ার নামক সত্যায়িত ইনস্টলারগুলির একটি নেটওয়ার্ক, ফ্রান্স, স্পেন এবং পর্তুগালজুড়ে  উৎপাদন ও ইনস্টলেশন মান নিশ্চিত করতে, মান এবং বিধিবিধান মেনে চলতে সৃষ্ট হয়েছে। বহিঃসংযোগ স্থপতি, ঠিকাদার এবং বিল্ডিং মালিকদের সাথে প্রকল্পে নকশা থেকে সমাপ্তি পর্যন্ত সরাসরি কাজ করে। এর  প্রধান পণ্যশ্রেণি হল: অ্যালুমিনিয়ামের দরজা, পিচ্ছিল জানালা, গরাদহীন জানালা, প্রাচীরের ক্ষুদ্রাগ্র লৌহফলক, পর্দাকৃতি দেয়াল। টুলুজ (ফ্রান্স) এর সদর দপ্তরে একটি পণ্য উন্নয়ন ও গবেষণা কেন্দ্র রয়েছে,যা প্রোটোটাইপ উৎপাদন ও পরীক্ষা এবং পণ্য পরীক্ষার কাজ করে।বহিঃসংযোগ গবেষণাগারে পরীক্ষার মাধ্যমে অভ্যন্তরীণ শর্ত ও বাইরের  যাচাইকারী উভয়ের জন্য ইউরোপীয় এবং আন্তর্জাতিক মানদণ্ড অনুযায়ী পণ্যের মান ও গুণাগুণ যাচাই করে। বহিঃসংযোগ কারখানায় তাদের পণ্য পুনর্ব্যবহারের দিকেও খেয়াল রাখে।
পরিসর
ইউরোপ (বেলজিয়াম, যুক্তরাজ্য, আয়ারল্যান্ড, সুইজারল্যান্ড, ইতালি, স্পেন, পর্তুগাল) এবং ৭০ টিরও বেশি দেশে বহিঃসংযোগের কার্যপরিধি বিস্তৃত। ফ্রান্সের টুলুজ সদর দফতর এবং দক্ষিণ পূর্ব এশিয়া, মধ্য প্রাচ্য, ভারত, দক্ষিণ আমেরিকা, দক্ষিণ আফ্রিকা ও মরক্কোতে এর সহায়ক সংস্থা থেকে এসকল কার্যক্রম কেন্দ্রীয়ভাবে পরিচালিত হয়।
ভারতীয় প্রজাতন্ত্রের ইতিহাস
ভারতীয় প্রজাতন্ত্রের ইতিহাস সূচিত হয় ১৯৫০ সালের ২৬ জানুয়ারি। ১৯৪৭ সালের ১৫ অগস্ট (২৯ শ্রাবণ,১৩৫৪ বঙ্গাব্দ)ভারত ব্রিটিশ কমনওয়েলথের অন্তর্গত একটি স্বাধীন অধিরাজ্য রূপে আত্মপ্রকাশ করেছিল। ১৯৫০ সালে প্রজাতন্ত্র ঘোষিত হওয়ার পূর্বাবধি ষষ্ঠ জর্জ (অ্যালবার্ট ফ্রেডেরিক আর্থার জর্জ) ছিলেন এই দেশের রাজা। একই সঙ্গে ভারত বিভাগের ফলে ব্রিটিশ ভারতের উত্তর-পশ্চিম ও পূর্বাংশ নিয়ে পৃথক পাকিস্তান অধিরাজ্য স্থাপিত হয়। দেশভাগের ফলে ভারত ও পাকিস্তানের প্রায় ১ কোটি মানুষকে দেশান্তরী হতে হয় এবং প্রায় ১০ লক্ষ মানুষের মৃত্যু ঘটে। প্রথমে লর্ড লুই মাউন্টব্যাটেন ও পরে চক্রবর্তী রাজাগোপালাচারী ভারতের গভর্নর জেনারেল নিযুক্ত হন। জওহরলাল নেহেরু হন দেশের প্রথম প্রধানমন্ত্রী এবং সর্দার বল্লভভাই প্যাটেল হন ভারতের প্রথম উপ-প্রধানমন্ত্রী তথা স্বরাষ্ট্রমন্ত্রী।
১৯৫০ সালের ২৬ জানুয়ারি ভারত একটি প্রজাতন্ত্রে পরিণত হয় এবং একটি নতুন সংবিধান প্রবর্তিত হয়। এই সংবিধান অনুযায়ী ভারতে একটি ধর্মনিরপেক্ষ ও গণতান্ত্রিক রাষ্ট্র প্রতিষ্ঠিত হয়। স্বাধীনতার পর থেকে ভারতের ব্যাপক অগ্রগতি ঘটে এবং অনেক সমস্যার সমাধান সম্ভব হয়। এই দেশের কৃষি ও শিল্পব্যবস্থা বিশেষ উন্নতি লাভ করে। বর্তমানে ভারতে এমন এক সরকার ব্যবস্থা প্রতিষ্ঠিত রয়েছে যাকে বিশ্বের বৃহত্তম গণতান্ত্রিক ব্যবস্থা মনে করা হয়। তবে ভারতে সাম্প্রদায়িক দাঙ্গা, জাতভিত্তিক দাঙ্গা, নকশালবাদ, জঙ্গিসন্ত্রাস ও বিচ্ছিন্নতাবাদী সন্ত্রাস (বিশেষত জম্মু ও কাশ্মীর ও উত্তর-পূর্বাঞ্চলে) এখনও বড়ো সমস্যা বলে বিবেচিত হয়। কয়েকটি অঞ্চলের মালিকানাকে কেন্দ্র করে গণপ্রজাতন্ত্রী চীনের সঙ্গে ভারতের বিবাদ রয়েছে। ১৯৬২ সালে এই বিবাদ থেকে ভারত-চীন যুদ্ধের সূচনা ঘটে। পাকিস্তানের সঙ্গে ভারত ১৯৪৭, ১৯৬৫, ১৯৭১ ও ১৯৯৯ সালে যুদ্ধে লিপ্ত হয়েছিল।
ভারত একটি পরমাণু অস্ত্রধারী রাষ্ট্র। ১৯৭৪ সালে ভারত তার প্রথম পারমাণবিক পরীক্ষাটি চালায়। এরপর ১৯৯৮ সালে আরও পাঁচটি পারমাণবিক পরীক্ষা চালায় ভারত। ১৯৫০ থেকে ১৯৮০-এর দশক পর্যন্ত ভারতের অর্থনীতি ছিল সমাজতান্ত্রিক-ধাঁচের। এই সময় অত্যধিক রেগুলেশন, সংরক্ষণবাদ ও রাষ্ট্রায়ত্ত্বকরণ ভারতের অর্থনীতিকে বিপর্যস্ত করে তোলে। এর ফলে দুর্নীতি বৃদ্ধি পায় ও অর্থনৈতিক বৃদ্ধির হার মন্থর হয়ে পড়ে। ১৯৯১ সালে দেশে অর্থনৈতিক সংস্কার সাধিত হয়। এর ফলে বর্তমানে ভারত বিশ্বের দ্রুত বর্তমান অর্থব্যবস্থাগুলির অন্যতম হয়ে উঠেছে।
১৯৪৭-১৯৫০
স্বাধীন ভারতের প্রথম বছরগুলিতে বেশ কিছু উত্তেজক ঘটনা ঘটেছিল। পাকিস্তানের সঙ্গে ভারতের বিপুল হারে জনসংখ্যার আদানপ্রদান ঘটে, ১৯৪৭ সালে ভারত ও পাকিস্তানের মধ্যে একটি যুদ্ধ হয় এবং পাঁচশোটিরও বেশি দেশীয় রাজ্যকে ভারতীয় রাষ্ট্রব্যবস্থার অন্তর্ভুক্ত করে ভারতে একটি একক রাষ্ট্র গঠিত হয়।
ভারত বিভাগ
thumb|ভারত বিভাগের অব্যবহিত পূর্বে পূর্ববঙ্গের নোয়াখালিতে সাম্প্রদায়িক দাঙ্গা বন্ধ করার উদ্দেশ্যে মহাত্মা গান্ধীর পদযাত্রা, ১৯৪৬ পশ্চিম পাঞ্জাব, উত্তর-পশ্চিম সীমান্ত প্রদেশ, বালুচিস্তান, পূর্ববঙ্গ ও সিন্ধ থেকে প্রায় ৩৫ লক্ষ    হিন্দু ও শিখ মুসলিম পাকিস্তানে অবদমিত হওয়ার ভয়ে ভারতে চলে আসেন। সাম্প্রদায়িক দাঙ্গায় এক লক্ষ হিন্দু, মুসলমান ও শিখ মারা যান। দুই অধিরাজ্যের পাঞ্জাব ও বঙ্গ অঞ্চলের সীমান্তবর্তী এলাকা এবং কলকাতা, দিল্লি ও লাহোর শহর তিনটির সার্বিক স্থিতিশীলতা নষ্ট হয়। মহাত্মা গান্ধী সহ ভারত ও পাকিস্তানের নেতৃবর্গের প্রয়াসে সেপ্টেম্বরের প্রথম দিকে নাগাদ দাঙ্গা বন্ধ হয়। জনসাধারণকে শান্ত করতে গান্ধী প্রাণনাশের হুমকি উপেক্ষা করে প্রথমে কলকাতায় ও পরে দিল্লিতে আমরণ অনশন শুরু করেছিলেন। দুই দেশের সরকারই অসংখ্য উদ্বাস্তু শিবির স্থাপন করে এবং ভারতীয় সেনাবাহিনী উদ্বাস্তু-কল্যাণে আত্মনিয়োগ করে। ১৯৪৮ সালের ৩০ জানুয়ারি হিন্দু জাতীয়তাবাদী আন্দোলনকারী নাথুরাম গডসে ভারতভাগের জন্য গান্ধীকে দায়ী করে এবং তাঁকে মুসলিম-তোষণকারী আখ্যা দিয়ে গুলি করে হত্যা করেন।
১৯৪৯ সালে সাম্প্রদায়িক দাঙ্গা ও মুসলিম কর্তৃপক্ষের অবদমনের ফলে ১০ লক্ষ হিন্দু শরণার্থী পূর্ববঙ্গ থেকে পশ্চিমবঙ্গে আশ্রয় নেয়। শরণার্থীদের আগমনের ফলে হিন্দু ও জাতীয়তাবাদীদের মধ্যে উত্তেজনা দেখা দেয়। শরণার্থীদের চাপে ভারতের একাধিক রাজ্যের অর্থনীতি বিপর্যস্ত হয়। যুদ্ধঘোষণা না করে প্রধানমন্ত্রী নেহেরু ও সর্দার পটেল লিয়াকত আলি খানকে দিল্লিতে আলোচনার জন্য আমন্ত্রণ জানান। সমালোচকরা একে তোষণনীতি আখ্যা দিলেও, নেহেরু ও লিয়াকত আলি খান একটি চুক্তি সাক্ষর করেন। এই চুক্তিতে উভয় রাষ্ট্রে সংখ্যালঘুদের নিরাপত্তা প্রদান ও সংখ্যালঘু কমিশন স্থাপনের কথা বলা হয়েছিল। নীতিগতভাবে আপত্তি থাকলেও, পটেল শান্তিরক্ষার স্বার্থে চুক্তিটি সমর্থন করেন। পশ্চিমবঙ্গ সহ ভারতের অন্যান্য অঞ্চলের সমর্থন জোগাড় ও চুক্তিটি বলবৎ করার পিছনেও তাঁর যথেষ্ট অবদান ছিল। খান ও নেহেরু একটি বাণিজ্যচুক্তিও সাক্ষর করেন এবং শান্তিপূর্ণ উপায়ে দ্বিপাক্ষিক বিবাদের নিরসন ঘটানোর প্রতিশ্রুতি দেন। কয়েক হাজার হিন্দু পাকিস্তানে ফিরে যান। কিন্তু কাশ্মীর বিতর্ককে কেন্দ্র করে দুই দেশের সম্পর্কে টানাপোড়েন থেকেই যায়।
রাষ্ট্রিক সংহতি
thumb|left|স্বরাষ্ট্রমন্ত্রী সর্দার বল্লভভাই পটেল ব্রিটিশ ভারতীয় প্রদেশ ও দেশীয় রাজ্যগুলিকে একত্রিত করে সংযুক্ত ভারত গঠনের প্রধান স্থপতি ছিলেন। ব্রিটিশ ভারত ১৭টি প্রদেশ ও ৫৬২টি দেশীয় রাজ্য নিয়ে গঠিত ছিল। প্রদেশগুলি ভারত বা পাকিস্তানের অন্তর্ভুক্ত হয়। কয়েকটি ক্ষেত্রে (বিশেষত পাঞ্জাব ও বঙ্গ) প্রদেশ খণ্ডিত করে দুই রাষ্ট্রেরই অন্তর্ভুক্ত করা হয়। দেশীয় রাজ্যগুলিকে অবশ্য স্বাধীন থাকা বা কোনো একটি রাষ্ট্রে যোগ দেওয়ার সিদ্ধান্তের ব্যাপারে স্বাধীনতা দেওয়া হয়। এর ফলে ভারত রাষ্ট্রটির মধ্যে মধ্যে নানা স্থানে মধ্যযুগীয় ও ঔপনিবেশিক রাজ্য ও উপরাজ্য বিচ্ছিন্ন দ্বীপের ন্যায় অবস্থান করতে থাকে। সর্দার বল্লভভাই পটেলের নেতৃত্বে ভারতের নতুন সরকার এই রাজ্যগুলির সঙ্গে রাজনৈতিক বোঝাপড়া শুরু করে। রাজ্যগুলিকে জানানো হয়, ভারতের সংবিধানের অধীনতা স্বীকার না করলে তাদের বিরুদ্ধে সামরিক পদক্ষেপ গ্রহণ করা হবে।
সংবিধান
right|thumb|১00px|মুম্বই বিশ্বদ্যিালয়ের চত্বরে স্থাপিত ইন্ডিয়ার সংবিধানের প্রস্তাবনা
বর্তমানে ভারতের সংবিধান একটি প্রস্তাবনা, ২৪টি অংশে বিভক্ত ৪৪৮টি ধারা, ১২টি তফসিল, ৫টি পরিশিষ্ট[৯] ও মোট ১১৩টি সংশোধনী নিয়ে লিখিত।[১০] ভারতের সংবিধানের খসড়া রচনা করেছিল ড. বি. আর. আম্বেডকরের নেতৃত্বাধীন একটি কমিটি। এই সংবিধান ১৯৪৯ সালের ২৬ নভেম্বর গণপরিষদে গৃহীত হয়। ১৯৫০ সালের ২৬ নভেম্বর এই সংবিধান কার্যকর করা হলে ভারত একটি প্রজাতান্ত্রিক গণতন্ত্রে পরিণত হয়। দেশের প্রথম রাষ্ট্রপতি হন রাজেন্দ্র প্রসাদ। ১৯৪৭ সালের ১৪ অগস্ট পরিষদের অধিবেশনে একাধিক কমিটি গঠন করার প্রস্তাব দেওয়া হয়। এই কমিটিগুলির মধ্যে উল্লেখযোগ্য ছিল মৌলিক অধিকার কমিটি, কেন্দ্রীয় ক্ষমতা কমিটি ও কেন্দ্রীয় সংবিধান কমিটি। ১৯৪৭ সালের ২৯ অগস্ট ড. বি. আর. আম্বেডকরের নেতৃত্বে খসড়া কমিটি গঠিত হয়। ড. আম্বেডকর ছাড়াও এই কমিটিতে আরও ছয় জন সদস্য ছিলেন। কমিটি একটি খসড়া সংবিধান প্রস্তুত করে সেটি ১৯৪৭ সালের ৪ নভেম্বরের মধ্যে গণপরিষদে পেশ করেন।
গণপরিষদ সংবিধান রচনা করতে ২ বছর ১১ মাস ১৮ দিন সময় নিয়েছিল। এই সময়কালের মধ্যে ১৬৬ দিন গণপরিষদের অধিবেশন বসে। একাধিকবার পর্যালোচনা ও সংশোধন করার পর ১৯৫০ সালের ২৪ জানুয়ারি গণপরিষদের মোট ৩০৮ জন সদস্য সংবিধান নথির দুটি হস্তলিখিত কপিতে (একটি ইংরেজি ও একটি হিন্দি) সই করেন। দুই দিন বাদে এই নথিটি ভারতের সর্বোচ্চ আইন ঘোষিত হয়।
পরবর্তী ৬০ বছরে ভারতের সংবিধানে মোট ১১৩টি সংশোধনী আনা হয়েছিল।
সরকারের আমলাতান্ত্রিক কাজকর্ম ও নীতিগুলির বর্গবিভাজন ও সারণিকরণ করা হয়েছে সংধিানের ১২টি তফসিলগুলিতে।
১৯৫০-১৯৭০
১৯৫২ সালে সংবিধানের অধীনে ভারতে প্রথম সাধারণ নির্বাচন অনুষ্ঠিত হয়। এই নির্বাচনে ৬০ শতাংশেরও বেশি ভোট পড়েছিল। ভারতীয় জাতীয় কংগ্রেস এই নির্বাচনে সংখ্যাগরিষ্ঠতা অর্জন করে। জওহরলাল নেহেরু দ্বিতীয়বারের জন্য প্রধানমন্ত্রী হন। রাষ্ট্রপতি রাজেন্দ্র প্রসাদও সংসদের নির্বাচক মণ্ডলীর দ্বারা দ্বিতীয়বার ভারতের রাষ্ট্রপতি নির্বাচিত হন।
রাজ্য পুনর্গঠন
১৯৫৩ সালে ভাষাভিত্তিক অন্ধ্ররাজ্যের দাবিতে পোট্টি শ্রীরামালুর অনশনে মৃত্যুবরণের পর ভারতীয় প্রজাতন্ত্রের প্রশাসনিক বিভাগগুলির পুনর্গঠনের কাজ শুরু হয়। নেহেরু রাজ্য পুনর্গঠন কমিশন নিয়োগ করেন। এই কমিশনের সুপারিশ অনুযায়ী ১৯৫৬ সালে রাজ্য পুনর্গঠন আইন পাস হয়। পুরনো রাজ্যগুলি অবলুপ্ত হয় এবং ভাষা ও নৃতাত্ত্বিক জনসংখ্যার ভিত্তিতে একাধিক নতুন রাজ্য প্রতিষ্ঠিত হয়। মাদ্রাজ রাজ্য থেকে কেরল ও তেলুগু-ভাষী অঞ্চলগুলি পৃথক করে শুধুমাত্র তামিল-ভাষী অঞ্চলগুলি নিয়ে গঠিত হয় তামিলনাড়ু। ১৯৬০ সালের ১ মে বোম্বাই রাজ্য ভেঙে মহারাষ্ট্র ও গুজরাত গঠিত হয়। দীর্ঘ আন্দোলনের পর ১৯৬৬ সালে ভারতের পাঞ্জাবি-ভাষী অঞ্চলগুলি নিয়ে গঠিত হয় পাঞ্জাব রাজ্য।
বিদেশনীতি ও সামরিক সংঘর্ষ
ভারত জোট-নিরপেক্ষ আন্দোলনের সহ-প্রতিষ্ঠাতা। নেহেরুর বিদেশনীতি এই আন্দোলনের অনুপ্রেরণা ছিল। নেহেরু মার্কিন যুক্তরাষ্ট্র ও সোভিয়েত ইউনিয়ন, উভয় রাষ্ট্রের সঙ্গেই সুসম্পর্ক বজায় রাখতেন। তিনি গণপ্রজাতন্ত্রী চীনকে বিশ্ব রাষ্ট্রমণ্ডলগুলিতে যোগ দেওয়ার জন্য উৎসাহিত করেন। ১৯৫৬ সালে সুয়েজ খাল কোম্পানি মিশর সরকার অধিগ্রহণ করে নিলে একটি আন্তর্জাতিক সম্মেলনে মিশরের বিরুদ্ধে ব্যবস্থা গ্রহণের প্রস্তাব ১৮-৪ ভোটে পাস হয়। এই ভোটে ইন্দোনেশিয়া, শ্রীলঙ্কা, সোভিয়েত ইউনিয়নের সঙ্গে ভারতও মিশরকে সমর্থন করেছিল। প্যালেস্টাইন বিভাজনের বিরোধিতা করে ভারত বিতর্ক সৃষ্টি করে। ১৯৫৬ সালে ইসরায়েল, ব্রিটেন ও ফ্রান্স সিনাই দখল করলে ভারত তার বিরোধিতা করে। কিন্তু চীনের তিব্বত দখল বা সোভিয়েত ইউনিয়ন কর্তৃক হাঙ্গেরির গণতন্ত্রকামী আন্দোলন অবদমনের বিরোধিতা ভারত করেনি। নেহেরু ভারতকে পরমাণু শক্তিধর রাষ্ট্র করে তোলার পক্ষপাতী না হলেও, কানাডা ও ফ্রান্স ভারতে পরমাণু বিদ্যুৎকেন্দ্র স্থাপনে সহায়তা করেছিল। ১৯৬০ সালে সপ্তসিন্ধুর জলবণ্টন নিয়ে ভারত ও পাকিস্তানের মধ্যে চুক্তি সাক্ষরিত হয়। ১৯৫৩ সালে নেহেরু পাকিস্তানে গিয়েছিলেন। কিন্তু রাজনৈতিক অস্থিরতার কারণে কাশ্মীর সমস্যা নিয়ে কোনো সিদ্ধান্তে উপনীত হতে পারেননি।
নেহেরু-উত্তর ভারত
১৯৬৪ সালের ২৭ মে জওহরলাল নেহেরুর মৃত্যুর পর লালবাহাদুর শাস্ত্রী ভারতের প্রধানমন্ত্রী হন। ১৯৬৫ সালের যুদ্ধের পরও কাশ্মীর সমস্যা অমীমাংসিতই থেকে যায়। সোভিয়েত ইউনিয়নের সঙ্গে তাসখন্দ চুক্তি সাক্ষরের অব্যবহিত পরেই রহস্যজনকভাবে লালবাহাদুর শাস্ত্রী প্রয়াত হন। এরপরই তদনীন্তন তথ্য ও সম্প্রচার মন্ত্রী তথা নেহেরুর কন্যা ইন্দিরা গান্ধী ভারতের তৃতীয় প্রধানমন্ত্রী হন। তিনি দক্ষিণপন্থী নেতা মোরারজি দেসাইকে পরাজিত করেছিলেন। মূল্যবৃদ্ধি, বেকারত্ব, অর্থনৈতিক স্থবিরতা ও খাদ্যসমস্যার কারণে ১৯৬৭ সালে কংগ্রেসের জনসমর্থন কিছুটা কমে এলেও এই দলই নির্বাচনে জয়লাভ করে। ইন্দিরা গান্ধী ভারতীয় টাকার অবমূল্যায়ন ঘটান। এর ফলে ভারতের ব্যবসাবাণিজ্য ক্ষতিগ্রস্ত হয়। তাঁর আমলে রাজনৈতিক বিরোধের কারণে মার্কিন যুক্তরাষ্ট্র থেকে গম আমদানিও ক্ষতিগ্রস্ত হয়।
মোরারজি দেসাই ইন্দিরা গান্ধীর সরকারে উপ-প্রধানমন্ত্রী ও অর্থমন্ত্রী হিসেবে যোগ দেন। অন্যান্য প্রবীণ কংগ্রেস নেতারা ইন্দিরা গান্ধীর আধিপত্য খর্ব করার চেষ্টা করেন। কিন্তু রাজনৈতিক উপদেষ্টা পি এন হাকসরের পরামর্শ অনুসারে, ইন্দিরা গান্ধী সমাজতান্ত্রিক নীতি গ্রহণ করে পুনরায় তাঁর হৃত জনসমর্থন ফিরে পান। তিনি সফলভাবে রাজন্যভাতা বিলুপ্ত করেন এবং ব্যাংকগুলির রাষ্ট্রায়ত্ত্বকরণ করেন। দেসাই ও ভারতের ব্যবসায়ী সমাজ এই নীতির বিরোধিতা করলেও জনমানসে এই নীতি বিপুল জনপ্রিয়তা পায়। কংগ্রেস নেতৃত্ব তাঁকে কংগ্রেস থেকে বহিষ্কার করার চিন্তাভাবনা শুরু করলে, তিনি বিরাট সংখ্যক সাংসদদের নিয়ে কংগ্রেস ভেঙে বেরিয়ে আসেন এবং নিজস্ব কংগ্রেস (আর) দল গঠন করেন। এইভাবে ১৯৬৯ সালে ভারতের স্বাধীনতা আন্দোলনের প্রধান রূপকার ভারতীয় জাতীয় কংগ্রেস দ্বিধাবিভক্ত হয়ে যায়। ইন্দিরা গান্ধী সামান্য সংখ্যাগরিষ্ঠতা নিয়ে শাসন করতে থাকেন।
১৯৭০-১৯৮০
১৯৭১ সালে ইন্দিরা গান্ধী ও তাঁর কংগ্রেস (আর) দল বিপুল সংখ্যাগরিষ্ঠতা নিয়ে শাসনক্ষমতা দখল করেন। ব্যাংক রাষ্ট্রায়ত্ত্বকরণ ও অন্যান্য সমাজতান্ত্রিক নীতির বাস্তবায়ন চলতে থাকে। ভারত পূর্ব পাকিস্তানের স্বাধীনতা যুদ্ধে সহায়তা করে। এই যুদ্ধের পর পূর্ব পাকিস্তান স্বাধীন বাংলাদেশ রাষ্ট্রে পরিণত হয়। এই সময় মার্কিন যুক্তরাষ্ট্রের সঙ্গে ভারতের সম্পর্কের টানাপোড়েন শুরু হয়। ভারত জোট-নিরপেক্ষ আন্দোলনের বাইরে গিয়ে সোভিয়েত ইউনিয়নের সঙ্গে ২০ বছরের মিত্রতা চুক্তি সাক্ষর করে। ১৯৭৪ সালে ভারত প্রথম পরমাণু অস্ত্রপরীক্ষা চালায়। ইতিমধ্যে ভারতের আশ্রিত রাজ্য সিক্কিমে একটি গণভোটে চোগিয়াল রাজবংশকে উচ্ছেদ করে সিক্কিমের ভারতভুক্তির পক্ষে মত প্রকাশ করা হয়। ১৯৭৫ সালের ২৬ এপ্রিল সিক্কিম আনুষ্ঠানিকভাবে ভারতের ২২তম রাজ্যে পরিণত হয়।
চাঁচড়া ইউনিয়ন, তজুমদ্দিন
চাঁচড়া বাংলাদেশের ভোলা জেলার অন্তর্গত তজুমদ্দিন উপজেলার একটি ইউনিয়ন।
আয়তন
চাঁচড়া ইউনিয়নের আয়তন ১১,০৮৮ একর।
প্রশাসনিক কাঠামো
চাঁচড়া ইউনিয়ন তজুমদ্দিন উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম তজুমদ্দিন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চাঁচড়া ইউনিয়নের মোট জনসংখ্যা ১২,৪৫৩ জন। এর মধ্যে পুরুষ ৬,৩৭৬ জন এবং মহিলা ৬,০৭৭ জন। মোট পরিবার ২,৬০৭টি।
শিক্ষা
২০১১ সালের আদমশুমারি অনুযায়ী চাঁচড়া ইউনিয়নের সাক্ষরতার হার ৩৫.৪%।
থার্মোফ্লাস্ক
কোনো বস্তুকে একই উষ্ণতায় অনেক্ষণ রেখে দিতে চাইলে আমরা ওই বস্তুকে থার্মোফ্লাস্ক এ রাখি। এই ফ্লাস্ক এ ঠান্ডা পানীয় থাকলে যেমন অনেক্ষণ ঠান্ডা থাকে, তেমনই গরম জল রাখলে সেই জল অনেক্ষণ গরম থাকে।
আবিষ্কারক
ব্রিটিশ বিজ্ঞানী স্যার জেমস ডিওয়ার (JAMES DEWAR) এই ফ্লাস্ক উদ্ভাবন করেন।
ওপর নাম
থার্মোফ্লাস্ক ওপর নাম ডিওয়ার ফ্লাস্ক।
গঠন
এটি দুই দেয়াল বিশিষ্ট একটি কাচের পাত্র। ভেতরের দেয়ালের বাইরের তলে এবং বাইরের দেয়ালের ভেতরের তলে রুপাের প্রলেপ দেওয়া থাকে। ফলে দেয়াল দুটি চকচকে হয়। দেয়ালদুটির মাঝখানে যতদূর সম্ভব কম ভরের বায়ু রাখা হয়। ফ্লাস্কটির মুখ একটি কুপরিবাহী পদার্থের (যেমন- কর্ক বা পলিথিন) তৈরি ছিপি দিয়ে বন্ধ করা হয়। যাতে সহজে না ভাঙে তার জন্য পাত্রটিকে স্প্রিং এর উপর বসিয়ে একটি ধাতব বা প্লাস্টিকের পাত্রের মধ্যে রাখা হয়। এই পাত্র ও কাচের পাত্রের মাঝের অংশ ফেল্ট, তুলাে, গ্লাসউল ইত্যাদি কুপরিবাহী পদার্থ দিয়ে ভরতি থাকে।
কার্যনীতি
পাত্রের কাচ তাপের কুপরিবাহী। পাত্রটির খােলা মুখের ছিপিও তাপের কুপরিবাহী। পাত্রটির কাচ দিয়ে তৈরি অংশটির চারপাশ কুপরিবাহী পদার্থ দিয়ে ঘেরা। ফলে পরিবহনের সাহায্যে তাপ সঞ্চালন ব্যাহত হয়। আবার দুই দেয়ালের মাঝখান প্রায় বায়ুশূন্য থাকায় পরিবহন ও পরিচলন পদ্ধতিতে পাত্রটির বাইরের তাপ ভেতরে এবং ভেতরের তাপ বাইরে যেতে পারে না। বিকিরণ প্রক্রিয়ায় বাইরের থেকে তাপ ভেতরে। প্রবেশ করার সময় প্রথম দেওয়াল দ্বারা প্রতিফলিত হয়ে ফিরে যায়। ভেতর থেকে বাইরে যাবার সময় দুই দেয়ালের চকচকে পৃষ্ঠের জন্য পাত্রের ভেতর থেকে তাপ প্রতিফলিত হয়ে পাত্রের মধ্যেই ফিরে যায়। তাপের বিকিরণ অনেক কম হয়। এখানে তাপের এই আচরণ আলাের প্রতিফলন ধর্মের মতাে। এভাবে তাপ সঞ্চালনের সমস্ত প্রক্রিয়াই ব্যাহত হয়। ফলে অনেকক্ষণ ধরে ফ্লাস্কে শীতল বস্তু শীতল ও উষ্ণ বস্তু উষ্ণ থাকে।
আন্ চিয়াং
আন চিয়াং লাই-ওয়ান, এসবিএস, জেপি, ( জন্ম ১৯৫৫ সালের ১৬ মে) সিঅ্যান্ডএল হোল্ডিংসের সভাপতি এবং হংকং আইন পরিষদের একজন সদস্য। তিনি হংকংয়ের উদ্যোক্তা চিয়াং চেনের দ্বিতীয় কন্যা।
পটভূমি
চিয়াং ১৯৯৩ থেকে ২০১৩ পর্যন্ত চীনা জনগণের রাজনৈতিক পরামর্শমূলক সম্মেলনের সদস্য ছিলেন।
২০০০ সালে, চিয়াং হংকংয়ের উন্নতি এবং অগ্রগতির জন্য ডেমোক্র্যাটিক অ্যালায়েন্সে যোগদান করেছিলেন  এবং তিনি ২০০৭ সালে এই সংস্থার ভাইস চেয়ারম্যান পদে নিয়োগ পেয়েছিলেন। ১৯৮১ সালে, তিনি কনকর্ডিয়া বিশ্ববিদ্যালয় থেকে চারুকলা স্নাতক অর্জন করেন৷  ২০০৫ সাল থেকে তিনি ইলেক অ্যান্ড এলটেক ইন্টারন্যাশনাল হোল্ডিংসে অনির্বাহী পরিচালক এবং সিঅ্যান্ডএল হোল্ডিংসের চেয়ারম্যান হিসাবে দায়িত্ব পালন করেছেন।
চিয়াং পূর্বে হংকংয়ের সিটি বিশ্ববিদ্যালয় কাউন্সিলের সদস্য ছিলেন।
২০১২ সালে, চিয়াং আইন পরিষদের সদস্য নির্বাচিত হয়েছিলেন (কাউলুন পশ্চিমের প্রতিনিধি) এবং ২০১৬ সালে তিনি তার আসনটি ধরে রেখেছিলেন৷
বিতর্ক
হংকংয়ে ক্যান্টনীয় উপভাষা যদিও প্রাধান্য পেয়েছে ৷ কিন্তু চিয়াং ম্যান্ডারিন চাইনিজ ভাষায় তার ২০১৬ সালের শপথ গ্রহণ করেছিলেন। সরকার স্থানীয় প্রার্থীদের শপথগুলি সঠিকভাবে না পড়ার জন্য তাদের দপ্তরে  যাওয়া থেকে বিরত রাখার চেষ্টা করে। এবং পরে জানা যায় যে চিয়াং ম্যান্ডারিন ভাষায় বেশ কয়েকটি শব্দের ভুল ব্যাখ্যা দিয়েছিলেন৷  সুতরাং এইভাবে তার শপথের বৈধতাটিকে প্রশ্নবিদ্ধ করা হয়েছিল।
২০১২ সালে, প্রত্যর্পণ বিরোধী বিলের বিক্ষোভের মাঝে, চিয়াং তার ফেসবুক পেজে একটি ভিডিও শেয়ার করেছেন যাতে বলা হয়েছে, সিভিল হিউম্যান রাইটস ফ্রন্টের আহ্বায়ক জিমি শ্যাম "তার যৌন দৃষ্টিভঙ্গির কথা কখনো উল্লেখ করেননি" এরকম কিছু একটা ভিডিও ফেসবুকে ছাড়েন। তিনি তার সমর্থকদের এই ভিডিওটি শেয়ার করার আহ্বান জানিয়েছিলেন। এলজিবিটি কর্মীদের অভিযোগের পরে একজন ফেসবুকের মুখপাত্র নিশ্চিত করেছেন যে সোশ্যাল মিডিয়া প্ল্যাটফর্মের কমিউনিটি স্ট্যান্ডার্ড লঙ্ঘনের জন্য ভিডিওটি সরানো হয়েছে। চিয়াং এর প্রতিক্রিয়া জানিয়েছিলেন, "আপনি যদি এখানে আসতেন, তবে এটির মুখোমুখি হতেন। তবে সহজেই অভিযোগ করতেন  না যে কেউ আপনাকে আক্রমণ করছে, বুঝেছেন? " শ্যাম জানিয়েছিলেন যে চিয়াং ভুল ছিল কারণ তিনি প্রকাশ্যে নিজেকে এলজিবিটি কর্মী সম্প্রদয়ের রেইনবো অ্যাকশনের সদস্য হিসাবে চিহ্নিত করেছিলেন এবং ফেসবুকের ভিডিওটি মোছার জন্য তিনি বিষয়টিকে স্বাগত জানিয়েছিলেন।
২০১৯-২০ সালের করোনভাইরাস প্রাদুর্ভাবের সময়, হংকংয়ের মধ্যে অস্ত্রোপচারের মুখোশের সংকট রয়েছে। চিয়াং প্রকাশ্যে স্টিমিং মাস্কগুলিকে পুনরায় ব্যবহারের জন্য জীবাণুমুক্ত করার পরামর্শ দিয়েছিল ফেসবুকের চীনা সম্প্রচারক গুয়াংজু ব্রডকাস্টিং নেটওয়ার্ক থেকে একটি ভিডিও পুনরায় পোস্ট করে অনুশীলন প্রদর্শন করে। সেন্টার ফর হেলথ প্রোটেকশন কন্ট্রোলার ওয়াং কা-হিং চিকিয়াংয়ের এই দাবির তীব্র তীব্র নিন্দা জানিয়েছে, যখন কেন্দ্র হংক কঙ্গারদের সতর্ক করেছে যে বাষ্প দিয়ে অস্ত্রোপচার মুখোশগুলি পুনরায় ব্যবহার করা যায় না এবং "অবিশ্বস্ত উৎস" থেকে প্রাপ্ত বার্তাগুলি বিশ্বাস না করে। সহযোগী বিধায়ক হেলেনা ওয়াং চিয়াংকে স্বাস্থ্যসেবা সম্পর্কিত আইন পরিষদের প্যানেলের চেয়ারম্যান পদ থেকে পদত্যাগ করার আহ্বান জানিয়েছেন। ব্যাপক সমালোচনা ও উপহাসের মুখে চিয়াং তার দাবির পক্ষে দাঁড়িয়েছিলেন এবং অভিযোগ করেন যে ২০০৩ সালে সার্কসে সংক্রামিত চিকিৎসক কর্মীরা ফেস মাস্ক পুনরায় ব্যবহারের পরে তাদের বাষ্প করা উচিত ছিল।
এরিথ্রীয় সাগরের পেরিপ্লুস
এরিথ্রীয় সাগরের পেরিপ্লুস ( প্রাচীন গ্রীক : Περίπλους τῆς Ἐρυθρᾶς Θαλάσσης, Períplous tē̂s Erythrâs Thalássēs, আধুনিক গ্রীক : Períplous tis Erythrás Thalássis ), যা এটির লাতিন নাম Periplus Maris Erythraei (পেরিপ্লুস মারিস এরিথ্র্যাই) হিসাবেও পরিচিত, একটি গ্রিকো-রোমান পেরিপ্লুস (সামুদ্রিক যাত্রাপথ বর্ণনাকারী পুঁথি)।
এটি কোইন গ্রীক ভাষায় লেখা ও লোহিত সাগরের উপকূল বরাবর বেরেনিচে ত্রোগ্লোদাইতিকার মতো রোমান মিশরীয় বন্দর থেকে নৌচালন এবং বাণিজ্যের সুযোগের ব্যাপারে তথ্য প্রদান করে। তারই সাথে আফ্রিকার শৃঙ্গ, পারস্য উপসাগর, আরব সাগর, ভারত মহাসাগর, পাকিস্তানের আধুনিক সিন্ধু অঞ্চল এবং ভারতের দক্ষিণ-পশ্চিমাঞ্চলের তটিয় এলাকা ও বন্দরগুলির বর্ণনা করে।
পাঠ্যটি বিভিন্নভাবে ১ম এবং ৩য় শতাব্দীর মধ্যবর্তী তারিখের বলে বর্ণনা করা হয়েছে, কিন্তু ১ম শতাব্দীর মাঝামাঝি তারিখটি এখন সবচেয়ে বেশি গ্রহণযোগ্য। যদিও লেখক অজানা, এটি স্পষ্টতই এই অঞ্চলের সাথে পরিচিত কারোর দ্বারা একটি সরাসরি বর্ণনা ও প্রাচীন হেলেনিক বিশ্ব, ভারত মহাসাগরের চারপাশের জমিগুলি সম্পর্কে যা জানত তার সঠিক অন্তর্দৃষ্টি প্রদানের ক্ষেত্রে এটি প্রায় অনন্য।
নাম
একটি পেরিপ্লুস (গ্রীক: περίπλους, períplous, আ.অ.. "নৌচালন করা") একটি রোজনামচা যা নৌযানের ভ্রমণপথ এবং পরিদর্শন করা বন্দরগুলির বাণিজ্যিক, রাজনৈতিক এবং নৃতাত্ত্বিক বিবরণ নথিভুক্ত করে।  মানচিত্রের সাধারণ ব্যবহারের আগে একটি যুগে, এটি একটি সংমিশ্রণ-মানচিত্রাবলী এবং ভ্রমণকারীদের পুস্তিকা হিসাবে কাজ করেছিল।
এরিথ্রীয় সাগর (গ্রীক: Ἐρυθρὰ Θάλασσα, Erythrà Thálassa, আ.অ.. "লাল সাগর") একটি প্রাচীন ভৌগলিক উপাধি ছিল যা সর্বদা আরব ফ়েলিক্স এবং আফ্রিকার শৃঙ্গের মধ্যে আদেন উপসাগরকে অন্তর্ভুক্ত করত এবং প্রায়শই প্রসারিত হত (এই পেরিপ্লুসের মতো) বর্তমান লোহিত সাগর, পারস্য উপসাগর এবং ভারত মহাসাগর অবধি ও এই জলাশয়গুলোকে একক সামুদ্রিক এলাকা হিসেবে অন্তর্ভুক্ত করতে।
বালিয়ান ইউনিয়ন
বালিয়ান ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জামতৈল ইউনিয়ন
জামতৈল ইউনিয়ন বাংলাদেশের রাজশাহী বিভাগের সিরাজগঞ্জ জেলার কামারখন্দ উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
সেলিম জানোন
থাম্ব|১৯৭৮ সালে [[তিউনিস|তিউনিসে ফাতাহ আন্দোলনের সাংগঠনিক কর্মীদের প্রস্তুত করার কোর্সের উদ্বোধনী অনুষ্ঠানে ইয়াসির আরাফাত-এর সাথে সেলিম জানোন (ছবিতে ডান থেকে দ্বিতীয়জন)]] সেলিম জানোন (سليم الزعنون; ২৮ ডিসেম্বর ১৯৩৩, গাজা, ফিলিস্তিন) হলেন একজন প্রবীণ ফিলিস্তিনি রাজনীতিবিদ। তিনি ১৯৯৩ সাল থেকে ফিলিস্তিন জাতীয় কাউন্সিলের চেয়ারম্যান হিসেবে দায়িত্ব পালন করছেন। জানোন ফাতাহ পার্টির অন্যতম প্রতিষ্ঠাতা এবং এর কেন্দ্রীয় কমিটির সদস্য ছিলেন।
জেসন ক্রেজা
জেসন জন ক্রেজা (Jason Krejza; জন্ম: ১৪ জানুয়ারি, ১৯৮৩) নিউ সাউথ ওয়েলসের নিউটাউন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০৮ থেকে ২০১১ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়া ও নিউ সাউথ ওয়েলস এবং ইংরেজ কাউন্টি ক্রিকেটে লিচেস্টারশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন ‘ক্রেজি’ ডাকনামে পরিচিত জেসন ক্রেজা।